Kalubalai 5 da Gwamna Ganduje zai fuskanta a jihar Kano ▷ Legit.ng
Kalubalai 5 da Gwamna Ganduje zai fuskanta a jihar Kano
A karshen makon da ya gabata hukumar zabe ta kasa mai zaman kanta watau INEC, ta shellanta tare da tabbatar da nasarar Abdullahi Umar Ganduje na jam'iyyar APC, a matsayin wanda ya lashe zaben gwamnan jihar Kano da aka kammala a ranar 23 ga watan Maris.
Gabanin kammalar zaben, hukumar INEC ta gudanar da ainihin zaben a ranar 9 ga watan Maris inda ta kaddamar da hukuncin rashin kammalar sa a sanadiyar adadi na yawan kuri'u da aka soke da ka iya tasiri wajen rinjayar da sakamakon zaben.
Hukumar INEC ta tabbatar da nasarar Gwamna Ganduje yayin da ya lallasa babban abokin hamayyar sa na jam'iyyar PDP, Abba Kabir Yusuf. Lamarin ya janyo ce-ce-ku-ce a jihar Kano da kuma kasa baki daya sakamakon ababen da suka wakana yayin gudanar da zaben na cike gibi.
Da yawa daga cikin gama garin Mutane, shugabanni, masu fada a ji da kuma kungiyoyi masu kare hakkin bil Adama, sun bayyana rashin jin dadin su dangane da yadda ta'addanci ya dabaibaye zaben cike gibi da hukumar INEC ta gudanar a wasu yankunan jihar Kano.
KARANTA KUMA: Ezekwesili ta samu kyautar Forbes ta Mace mai tasiri a zamantakewar Afirka
A yayin da rashin tsaro ya mamaye zaben jihar Kano musamman yadda hukumomin tsaro suka gaza wanzar da zaman lafiya a sakamakon juya baya da al'umma suka yiwa gwamna Ganduje, akwai yiwuwar zai fuskanci kalubalai daban-daban a wa'adin sa na biyu.
Kafar watsa labarai ta BBC Hausa ta ruwaito cewa, yayin da zaben gwamnan jihar Kano ya kasance mafi daukar hankali cikin dukkanin zabukan da aka gudanar a fadin Najeriya, akwai wasu manyan kalubalai biyar da gwamna Ganduje zai runguma a bisa kujerar sa ta mulki.
Ga jerin su kamar haka:
1. Rashin tsaro
2. Rarrabuwar kawunan al'umma
3. Yaki da Jahilci
4. Tagayyara ta rayuwar al'umma
5. Zabar abokanan tafiya da Hadimai macancanta
Diyar Ganduje tayi kaca-kaca da masu sukar mahaifinta a Tuwita